Simar

Simar nyaéta kaulinan budak Sunda anu ngagunakan siki asem minangka alatna.Situs wéb resmi Kabupatén Garut. Permainan simar. Diaksés 30 Séptember 2017. Ieu kaulinan lolobana dipaénkeun ku budak awéwé. Dina ieu kaulinan mah diperlukeun konséntrasi nalika maénkeunna, ogé katalitian jeung kaparigelan. Alat nu perlu disiapkeun nyaéta siki asem, ari lobana mah kumaha kahayang nu maén, mingkin loba mingkin ramé. Pikeun maénkeunna bisa sosoranganan atawa papasangan. Tangtukeun papayan pamaén ku cara hompimpah sangkan kapilih nu mimiti maén, tuluy nyumebarkeun siki kalawan acak. Dina ieu kaulinan ditungtut supaya bisa ngéléhkeun siki asem ku cara ngabarungkeun 2 siki asem, tanpa antel ka siki asem séjén. Sangkan salah sahijina bakal jadi milik nu maénkeun mun ngahasil. Gorombolan atawa pamaén nu meunangkeun siki asem panglobana, mangka jadi jawarana.

 Rujukan 

Kategori:Kaulinan budak Sunda